
22 Δεκεμβρίου 2016 


ΤΕΥΧΟΣ ΤΕΤΑΡΤΟ 


Αρ 


. Φύλλου 427 


ΑΠΟΦΑΣΕΙΣ 

Αριθμ. 87083 _ 

Επικύρωση έκθεσης επανακαθορισμού ορίων Αι- 
γιαλού - Παραλίας στη θέση Λιμένας Παροικίας 
Δήμου Πάρου Νήσου Πάρου, Νομού Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1 .Τις διατάξεις του ν. 2971/2001 (ΦΕΚ285/τ.Α/19-12-2001) 
«Αιγιαλός, παραλία και άλλες διατάξεις», όπως τροποποι¬ 
ήθηκε με τις διατάξεις του άρθρου 113 του ν. 3978/2011 
(ΦΕΚ 173 Α') και του ν. 4281 /2014 (ΦΕΚ 160 Α'). 

2. Τις διατάξεις της παρ. 2 του άρθρου 6, του άρθρου 
280 και τις διατάξεις της παρ. III του άρθρου 186 του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (Α'87) σύμφωνα με την οποία οι αρμοδιότητες των 
Περιφερειών του αρθ. 3 θα ασκούνται από τις Αποκε¬ 
ντρωμένες Διοικήσεις κατά περίπτωση. 

3. Το υπ' αριθμ. 143/23.12.2010 π. δ/γμα (ΦΕΚ 236 
Α/27.12.2010) των Υπουργών Εσωτερικών Αποκέντρω¬ 
σης και Ηλεκτρονικής Διακυβέρνησης και Οικονομικών, 
που αφορά στη σύσταση του Οργανισμού της Αποκε¬ 
ντρωμένης Διοίκησης Αιγαίου. 

4. Τις διατάξεις του ν.δ. 439/1970 «περί συμπληρώσεως 
των διατάξεων περί αιγιαλού». 

5. Τη με αριθμό 1030067/296/Α006/7-4-2004, εγκύ¬ 
κλιο, της Δ/νσης Οργάνωσης του Υπουργείου Οικονο¬ 
μίας και Οικονομικών. 

6. Τις διατάξεις του άρθρου 46, παρ. 21, ν. 3220/2004 
(ΦΕΚ 15/Α') «Μέτρα αναπτυξιακής και κοινωνικής πο¬ 
λιτικής - αντικειμενοποίηση του φορολογικού ελέγχου 
κ.ά. διατάξεις». 

7. Την 10633649/790/Α00006/03.08.2004 απόφαση 
του Υπουργού Οικονομίας και Οικονομικών «Καταγρα¬ 
φή - Διοικητική κωδικοποίηση των αρμοδιοτήτων σε 
θέματα Υπηρεσιών του Υπουργείου Οικονομίας και Οι¬ 
κονομικών που περιέχονται στους Γενικούς Γραμματείς 
Περιφερειών». 

8. Το υπ’ αριθμ. πρωτ. Δ6Α1022671/ΕΞ/10-02-2011 
έγγραφο της Γενικής Γραμματείας Φορολογικών και Τε¬ 
λωνειακών θεμάτων του Υπουργείου Οικονομικών περί 
«Αρμοδιότητας Υπογραφής». 


9. Την υπ' αριθμ. 33447/19.5.2015 απόφαση του Γενι¬ 
κού Γραμματέα της Αποκεντρωμένης Διοίκησης Αιγαί¬ 
ου περί «Ορισμού Μελών Επιτροπής Καθορισμού Αιγι- 
αλού και Παραλίας, Παλαιού Αιγιαλού, καθώς και της 
Όχθης, Παλαιός Όχθης και Παρόχθιας Ζώνης (άρθρο 
ΙΟΟτουπ.δ. 284/1988, άρθρα 3 και 31 τουν. 2971/2001 
(ΦΕΚ 285/Α) στην περιοχή αρμοδιότητας της Αποκε¬ 
ντρωμένης Διοίκησης Αιγαίου». 

10. Την υπ' αριθμ. 26158/3764/28.3.2014 απόφαση 
της Γενικής Γραμματέως της Αποκεντρωμένης Διοίκησης 
Αιγαίου (ΦΕΚ 828/Β/3.4.2014), περί παροχής εξουσιο¬ 
δότησης υπογραφής πράξεων και εγγράφων «Με εντο¬ 
λή Γενικού Γραμματέα» στον Προϊστάμενο της Γενικής 
Δ/νσης Εσωτερικής Λειτουργίας της Αποκεντρωμένης 
Διοίκησης Αιγαίου και στους Προϊσταμένους των οργα¬ 
νικών μονάδων αυτής. 

11 .Το υπ' αριθμ. Δ1ΟΒ/6891ΕΞ2014/27.08.2014 (ΠΟΑ. 
1196) έγγραφο της Διεύθυνσης Δημόσιας Περιουσίας της 
Γενικής Γραμματείας Δημόσιας Περιουσίας του Υπουρ¬ 
γείου Οικονομικών, με το οποίο παρέχονται διευκρινίσεις 
επί των διατάξεων του άρθρου 11 του ν. 4281/2014. 

12. Το υπ' αριθμ. Φ.900/40/827227/Σ.366/19.07.2015 
εμπιστευτικό έγγραφο του Γ.Ε.Σ. με το οποίο υποδεικνύ¬ 
ονται οι περιοχές των οποίων τα υπόβαθρα εξαιρούνται 
από την ανάρτηση στο διαδίκτυο καθώς και οι περιοχές 
στις οποίες αναστέλλεται ο κοινόχρηστος χαρακτήρας 
του αιγιαλού και της παραλίας. 

13. Την υπ' αριθμ. 2267/27.04.1988 (ΦΕΚ 343 Δ) από¬ 
φαση του Νομάρχη Κυκλάδων με την οποία εγκρίθηκε 
ο καθορισμός των οριογραμμών αιγιαλού και παραλίας 
στην επί του θέματος περιοχή. 

14. Την υπ' αριθμ. 1099707/10357/Β0010/09.11.1999 
(ΦΕΚ 890 Δ) απόφαση του Υπουργού Οικονομικών, με 
την οποία εγκρίθηκε ο καθορισμός των οριογραμμών 
αιγιαλού και παραλίας και παλιού αιγιαλού στην επί του 
θέματος περιοχή. 

15. Την από 24-05-2016 έκθεση της κατά το άρθρο 3, 
του ν. 2971 /2001 αρμόδιας Επιτροπής καθορισμού ορίων 
Αιγιαλού και Παραλίας για τον επανακαθορισμό των ορί¬ 
ων αιγιαλού και παραλίας στην θέση Λιμένας Παροικιάς 
Δήμου Πάρου Νήσου Πάρου και το από Μάιο Τ4/2016 
τοπογραφικό διάγραμμα επί ορθοφωτογραφικού υπο¬ 
βάθρου ετών 2008-2009 της Ε.Κ.Χ.Α. Α.Ε., εξαρτημένο 
από το κρατικό δίκτυο (ΕΓΣΑ' 87), κλίμακας 1:1.000, το 
οποίο συντάχθηκε από την τοπογράφο μηχανικό της Πε¬ 
ριφερειακής Διεύθυνσης Δημόσιας Περιουσίας Αιγαίου 

Άρτεμη Καραγεωργίου σε μία (1) πινακίδα και θεωρήθη¬ 
κε στις 07.11.2016 από τον Δημήτρη Κουλούκη, πολιτικό 
μηχανικό, Προϊστάμενο του Τμήματος Γ’ - Τεχνικής Υπο¬ 
στήριξης και Διαχείρισης της ίδιας Διεύθυνσης 

16.Το υπ' αριθμ. 10971/10.11.2016 έγγραφο της Πε¬ 
ριφερειακής Διεύθυνσης Δημόσιας Περιουσίας Αιγαίου, 
αποφασίζουμε: 

Επικυρώνουμε την από 24.05.2016 έκθεση της κατά 
το άρθρο 3, του ν. 2971/2001, αρμόδιας Επιτροπής, για 
τον επανακαθορισμό των ορίων αιγιαλού, παραλίας 
στη θέση Λιμένας Παροικιάς Δήμου Πάρου Νήσου Πά¬ 
ρου και τοΤ4/Μάιος 2016 τοπογραφικό διάγραμμα επί 
ορθοφωτογραφικού υποβάθρου ετών 2008-2009 της 
Ε.Κ.Χ.Α. Α.Ε., εξαρτημένο από το κρατικό δίκτυο (ΕΓΣΑ' 
87), κλίμακας 1:1.000, το οποίο συντάχθηκε από την 
τοπογράφο μηχανικό της Περιφερειακής Διεύθυνσης 
Δημόσιας Περιουσίας Αιγαίου Άρτεμη Καραγεωργίου σε 
μία (1) πινακίδα και θεωρήθηκε στις 07.11.2016 από τον 
Δημήτρη Κουλούκη, πολιτικό μηχανικό, Προϊστάμενο 
τουΤμήματος Γ' -Τεχνικής Υποστήριξης και Διαχείρισης 
της ίδιας Διεύθυνσης. 

Επανακαθορίζουμε επί του ανωτέρω τοπογραφικού 
διαγράμματος: 

α) Την οριογραμμή του αιγιαλού με κόκκινη συνεχή 
πολυγωνική γραμμή και κορυφές Α1, Α2, Α3,..., Α27. 

β) Την οριογραμμή της παραλίας με κίτρινη συνεχή 
πολυγωνική γραμμή και κορυφές Π1, Π2, Π3, ..., ΠΙΟ 
προκειμένου να εξασφαλιστεί η επικοινωνία της ξηράς 
με τη θάλασσα. Πέραν της κορυφής ΠΙΟ δεν καθορί¬ 
ζεται γραμμή παραλίας όπου η χάραξη παραλίας δεν 
συνεπάγεται την υπέρβαση της εγκεκριμένης γραμμής 
δόμησης, η επικοινωνία με τον αιγιαλό εξασφαλίζεται 
από τον υφιστάμενο παραλιακό δρόμο. 

γ) Την οριογραμμή του παλαιού αιγιαλού με γαλάζια 
πολυγωνική γραμμή και κορυφές ΠΑ1,ΠΑ2, ..,ΠΑ12 και- 
ΠΑ13, ΠΑ14, ...,ΠΑ26 

Η απόφαση αυτή με την έκθεση της επιτροπής και το 
τοπογραφικό διάγραμμα να δημοσιευθούν στην Εφημε¬ 
ρίδα της Κυβερνήσεως. 

Ερμούπολη, 5 Δεκεμβρίου 2016 

Με εντολή Γενικού Γραμματέα 

Αποκεντρωμένης Διοίκησης 

Ο Αναπληρωτής Προϊστάμενος Διεύθυνσης 

ΑΡΙΣΤΟΤΕΛΗΣ ΜΑΡΚΑΝΤΩΝΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΑΙΓΙΑΛΟΥ 

ΚΑΙ ΠΑΡΑΛΙΑΣ 

(Άρθρο 3 του ν. 2971/2001) 

Για τον επανακαθορισμό των οριογραμμών αιγιαλού 
και παραλίας στη θέση Λιμένας Παροικιάς Δήμου Πάρου, 
νήσου Πάρου. 

Στην Πάρο, σήμερα 24-05-2016, οι υπογράφοντες: 

1. Δημήτριος Πατρώνης, Προϊστάμενος της Περιφε¬ 
ρειακής Διεύθυνσης Δημόσιας Περιουσίας Αιγαίου, ως 
πρόεδρος, 


2. Άρτεμις Καραγεωργίου, τοπογράφος μηχανικός της 
Περιφερειακής Διεύθυνσης Δημόσιας Περιουσίας Αιγαί¬ 
ου, ως μέλος, 

3. Αντώνιος Ραγκούσης, πλωτάρχης Λ.Σ., Λιμενάρχης 
Πάρου, ως μέλος, 

4. Ιωάννης Ραγκούσης, Προϊστάμενοςτης Διεύθυνσης 
Πολεοδομικού Σχεδιασμού, Υπηρεσίας Δόμησης και Πε¬ 
ριβάλλοντος του Δήμου Πάρου, ως μέλος. 

(Ο Προϊστάμενος της Διεύθυνσης Περιβάλλοντος και 
Χωρικού Σχεδιασμού Νοτίου Αιγαίου που προσκλήθηκε 
με την υπ'αριθμ. 3909/16-05-2016 πρόσκληση του προ¬ 
έδρου, δεν παρευρέθηκε). 

Αποτελούντες την επιτροπή καθορισμού αιγιαλού 
και παραλίαςτου άρθρου 3 του ν. 2971/2001 «Αιγιαλός, 
παραλία και άλλες διατάξεις», που συστάθηκε με την 
υπ' αριθμ. οικ. 33447/19-05-2015 απόφαση του Γενι¬ 
κού Γραμματέα Αποκεντρωμένης Διοίκησης Αιγαίου 
(ΑΔΑ:Ω1 ΗΝΟΡ11-Α10), μεταβήκαμε στην προαναφερ- 
θείσα περιοχή και έχοντας υπόψη: 

α) Το άρθρο 105 του π.δ. 111/2014 (ΦΕΚ 178/Α'). 

β) Τις διατάξεις του άρθρου 4 «Χάραξη αιγιαλού και 
παραλίας» του ν. 2971 /2001, όπως αντί καταστάθηκε με 
το άρθρο 11 του ν. 4281/2014 (ΦΕΚ 160/Α’) και ισχύει. 

γ) Τις διατάξεις του άρθρου 7Α «Επανακαθορισμός αι- 
γιαλού, παραλίας και παλαιού αιγιαλού» του ν. 2971/2001 
όπως προστέθηκε με το άρθρο 11 του ν. 4281/2014 
(ΦΕΚ 160/Α). 

δ) Το υπ' αριθμ. Δ10Β/6891ΕΞ2014/27-08-2014 
(ΠΟΛ.1196) έγγραφο της Διεύθυνσης Δημόσιας Περι¬ 
ουσίας της Γενικής Γραμματείας Δημόσιας Περιουσίας 
του Υπουργείου Οικονομικών, με το οποίο δίνονται 
διευκρινίσεις επί των διατάξεων του άρθρου 11 του 
ν. 4281/2014 και συγκεκριμένα επισημαίνεται ότι σε 
περίπτωση αδυναμίας εντοπισμού επί του ορθοφωτο- 
χάρτη της εγκεκριμένης οριογραμμής αιγιαλού (λόγω 
έλλειψης συντεταγμένων κ.λπ.) ή εντοπισμού της στο 
υδάτινο στοιχείο, εξετάζεται αυτεπάγγελτα ο επανακα¬ 
θορισμός αυτής, λαμβάνοντας υπόψη τον σχετικό ορ- 
θοφωτοχάρτη. 

ε) Το υπ' αριθμ. Φ.900/40/827227/Σ.366/19-07-2015 
εμπιστευτικό έγγραφο του Γ.Ε.Σ. με το οποίο υποδεικνύ¬ 
ονται οι περιοχές των οποίων τα υπόβαθρα εξαιρούνται 
από την ανάρτηση στο διαδίκτυο καθώς και οι περιοχές 
στις οποίες αναστέλλεται ο κοινόχρηστος χαρακτήρας 
του αιγιαλού και της παραλίας. 

στ) Την υπ' αριθμ. 2267/27-04-1988 απόφαση του Νο¬ 
μάρχη Κυκλάδων (ΦΕΚ 343/Δ) με την οποία εγκρίθηκε 
ο καθορισμός των οριογραμμών αιγιαλού, παραλίας και 
παλαιού αιγιαλού στην υπόψη περιοχή. 

ζ) Την υπ' αριθμ. 1099707/10357/Β0010/09-11-1999 
απόφαση του Υπουργού Οικονομικών (ΦΕΚ 890/Δ) με 
την οποία εγκρίθηκε ο καθορισμός των οριογραμμών 
αιγιαλού, παραλίας και παλαιού αιγιαλού στην υπόψη 
περιοχή. 

η) Το γεγονός ότι το τοπογραφικό διάγραμμα που 
χρησιμοποιήθηκε για τον καθορισμό της παραπάνω 
παραγράφου (στ) συντάχθηκε το Μάρτιο του 1979 σε 
ανεξάρτητο σύστημα συντεταγμένων και οι κορυφές 
των οριογραμμών αιγιαλού, παραλίας και παλαιού αιγι- 

αλού δεν έχουν ούτε συντεταγμένες, ούτε εξασφαλίσεις 
από σταθερά σημεία και κατά συνέπεια δεν πληροί τις 
απαραίτητες σήμερα προϋποθέσεις για την χρήση του. 

θ) Το γεγονός ότι το τοπογραφικό διάγραμμα που χρη¬ 
σιμοποιήθηκε για τον καθορισμό της παραπάνω παρα¬ 
γράφου (ζ) συντάχθηκε στις 30-03-1999 σε προβολικό 
σύστημα ΗΑΤΤ αλλά τοποθετούμενο επί του ορθοφω- 
τογραφικού υπόβαθρου της Ε.Κ.Χ.Α. Α.Ε. παρουσιάζεται 
μετατοπισμένο από την πραγματική κατάσταση κατά 
τέσσερα περίπου μέτρα. 

ι) Την πρόταση σχετικά με την θέση των οριογραμ- 
μών αιγιαλού, παραλίας και παλαιού αιγιαλού που έγινε 
μετά την εφαρμογή των παραπάνω τοπογραφικών δια¬ 
γραμμάτων από το Τμήμα Γ 1 - Τεχνικής Υποστήριξης & 
Διαχείρισης της Περιφερειακής Διεύθυνσης Δημόσιας 
Περιουσίας Αιγαίου. 

κ) Το γεγονός ότι σύμφωνα με τις διατάξεις του νόμου, 
οι ήδη καθορισμένες οριογραμμές αιγιαλού, παραλίας 
και παλαιού αιγιαλού, προκειμένου να να τοποθετηθούν 
στο υπόβαθρο των ορθοφωτοχαρτών ετών λήψης 2008- 
2009 της Ε.Κ.Χ.Α. Α.Ε., πρέπει να οριστικοποιηθούν από 
την Επιτροπή του άρθρου 3 του ν. 2971/2001 με συντε¬ 
ταγμένες κορυφών εξαρτημένες από το κρατικό δίκτυο 
και σε προβολικό σύστημα ΕΓΣΑ’ 87. 

λ) Το γεγονός ότι σύμφωνα με τις διατάξεις του άρθρου 
7 του ν. 2971/2001, η οριογραμμή της παραλίας δεν μπο¬ 
ρεί να υπερβεί την εγκεκριμένη γραμμή δόμησης στις 
περιοχές εντός σχεδίου πόλεως. 

μ) Το γεγονός ότι η απαλλοτρίωση της ζώνης παραλίας 
που καθορίστηκε με τις παραπάνω (στ) και (ζ) αποφάσεις 
δεν έχει συντελεστεί μέχρι σήμερα. 

ν) Το με αριθμόΤ4 και υπό κλίμακα 1:1000 τοπογραφι- 
κό διάγραμμα επί ορθοφωτογραφικού υποβάθρου 2008- 
2009 της Ε.Κ.Χ.Α. Α.Ε., εξαρτημένο από το κρατικό δίκτυο 
(ΕΓΣΑ’ 87), το οποίο συντάχθηκε τον Μάιο του 2016 από 


τηνΆρτεμη Καραγεωργίου, τοπογράφο μηχανικό Π.Ε.της 
Περιφερειακής Διεύθυνσης Δημόσιας Περιουσίας Αιγαί¬ 
ου και θεωρήθηκε απότονΔημήτρη Κουλούκη, πολιτικό 
μηχανικό ΠΕ, Προϊστάμενο του Τμήματος Γ’-Τεχνικής 
Υποστήριξης και Διαχείρισης της ίδιας Διεύθυνσης. 

Επανακαθορίζουμε επί του ανωτέρω τοπογραφικού 
διαγράμματος με εξάρτηση στο Ελληνικό Γεωδαιτικό 
Σύστημα Αναφοράς (ΕΓΣΑ '87): 

-Την οριογραμμή του αιγιαλού με κόκκινη πολυγωνική 
γραμμή και κορυφές Α1, Α2,..., Α27, οριστικοποιώντας 
την θέση στην οποία αυτή είχε χαραχθεί κατά τους προ¬ 
ηγούμενους καθορισμούς. Στη ζώνη του αιγιαλού υπάρ¬ 
χουν κρηπιδώματα, προβλήτες, μώλοι κ.λπ. κατασκευές. 

- Την οριογραμμή της παραλίας με κίτρινη πολυγω¬ 
νική γραμμή και κορυφές Π1, Π2,..., ΠΙΟ. Πέραν της κο¬ 
ρυφής ΠΙΟ δεν καθορίζεται γραμμή παραλίας διότι σε 
όσες περιπτώσεις η χάραξη παραλίας δεν συνεπάγεται 
την υπέρβαση της εγκεκριμένης γραμμής δόμησης, η 
επικοινωνία με τον αιγιαλό εξασφαλίζεται από τον υφι¬ 
στάμενο παραλιακό δρόμο. 

- Την οριογραμμή του παλαιού αιγιαλού με γαλάζια 
πολυγωνική γραμμή και κορυφές ΠΑ1, ΠΑ2,.., ΠΑ12 και 
ΠΑ13, ΠΑ14,..., ΠΑ26, σύμφωνα με την θέση στην οποία 
είχε χαραχθεί κατά τους προηγούμενους καθορισμούς. 

Οι συντεταγμένες των κορυφών των οριογραμμών αι- 
γιαλού, παραλίας και παλαιού αιγιαλού αναγράφονται σε 
πίνακες επί του διαγράμματος καθορισμού. 

Η Επιτροπή 

Ο Πρόεδρος Τα Μέλη 

ΔΗΜΗΤΡΙΟΣ ΠΑΤΡΩΝΗΣ ΑΡΤΕΜΙΣ ΚΑΡΑΓΕΩΡΓΙΟΥ 

ΑΝΤΩΝΙΟΣ ΡΑΓΚΟΥΣΗΣ 
ΙΩΑΝΝΗΣ ΡΑΓΚΟΥΣΗΣ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 

=τ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά 05 @θΐ· 9 Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^εΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 
























